Godkendelse af kvalitetsstandard for ældre- og sundhedsområdet 2016 
Sagsfremstilling 
175.                Godkendelse af kvalitetsstandard for ældre- og sundhedsområdet 2016 - 
Åbent 
  
  
SAGENS INDHOLD 
Byrådet skal i denne sag tage stilling til revideret kvalitetsstandard for ældre- og sundhedsområdet 2016.  
  
Social- og Sundhedsudvalget behandlede 3. november 2015 forslag til kvalitetsstandard for ældre- og 
sundhedsområdet. Udvalget besluttede i den forbindelse at sende kvalitetsstandarden i høring i Ældrerådet og 
Handicaprådet med den ændring, at forslaget om at erstatte opvask med maskinopvask skulle udgå. Forslaget om 
at erstatte opvask med maskinopvask indgik derfor ikke i høringen og er heller ikke med i den version af 
kvalitetsstandarden, som er vedlagt.  
  
Kvalitetsstandarden har været i høring i Ældrerådet og Handicaprådet. 
  
Byrådet skal mindst én gang årligt udarbejde en kvalitetsstandard for personlig pleje og praktisk hjælp samt 
kommunal genoptræning og vedligeholdelsestræning. I [adresse] indeholder kvalitetsstandarden, udover 
de lovpligtige områder, også ydelser som for eksempel aktivitetstilbud, kørselsordninger til læge / speciallæge og 
hjælpemidler. 
  
Kvalitetsstandarden beskriver det serviceniveau, som Byrådet fastlægger for indsatsen på ældre- og 
sundhedsområdet i [adresse]. 
  
Beskrivelsen af indholdet, omfanget og udførelsen af de kommunale ydelser skal sikre sammenhæng mellem 
serviceniveau, de afsatte ressourcer, afgørelserne og leveringen af hjælpen. 
  
VURDERING 
I forhold til kvalitetstandarden for 2015 er der foretaget en række ændringer, som fremgår af det vedhæftede bilag. 
De væsentligste ændringer gennemgås herunder. 
  
Nogle ændringer er affødt af justeringer af lovgivningen. Det drejer sig om: 
 
Byråd 
15. december 2015 
Sagsnr. 710-2014-
50677 
Dok.nr. 710-2015-
348244 
Sagsbehandler 
DPRSK 
  
Tidl. politisk behandling 
SS-U, 03.11.15, pkt. 42 
Forventet sagsgang 
SS-U, ØK, BY 
Lovgrundlag 
Bekendtgørelse om kvalitetsstandarder for 
hjemmehjælp og træning efter servicelovens §§ 
83 og 86 
· Afsnit 2.3: Her er midlertidig hjemmehjælp udgået, da begrebet er bortfaldet i lovgivningen. 
· Afsnit 3.1.1: Dette afsnit omhandler rehabiliteringsteamet, og her er servicelovens § 83 a tilføjet. 
Kommunalbestyrelsen skal ifølge § 83 a tilbyde et rehabiliteringsforløb til borgere, inden de visiteres til 
hjemmehjælp. 
  
I forhold til afsnit 3.9 vedrørende forebyggende hjemmebesøg kan det oplyses, at der er sendt et lovforslag i høring 
vedrørende revision af de forebyggende hjemmebesøg. Social og Sundhed afventer endelig vedtagelse af 
lovforslaget, der forventes at træde i kraft 1. januar 2016. 
  
Social og Sundhed vurderer, at ydelsesmønstret er under forandring, således at der generelt er færre borgere, der 
modtager hjemmehjælp (servicelovens § 83), men at de enkelte borgere til gengæld modtager flere timers hjælp om 
ugen, særligt i aften-, nat- og weekendtimerne. Dette medfører et øget forbrug på ”personlig pleje” og dermed et 
pres på budgettet til hjemmepleje (bestillerbudgettet). 
  
Social og Sundhed har modtaget høringsvar fra Ældrerådet og Handicaprådet, der er vedlagt som bilag. 
  
Ældrerådet påpeger i deres høringsvar, at sagsbehandlingstiden for bevilling af personlig pleje og madservice er for 
lang. Af kvalitetsstandarden fremgår det, at visitation til personlig pleje kan tage op til 3 dage, og at visitation til 
madservice kan tage op til 14 dage. Ældrerådet mener også, at sagsbehandlingstiden er for lang i forhold til 
genoptræning (uden hospitalsophold), vedligeholdelsestræning og bevilling af hjælpemidler. Her er 
sagsbehandlingstiderne ifølge kvalitetsstandarden hhv. op til 14 dage, op til 30 dage og op til 1 måned (komplekse 
sager op til 3 måneder). 
  
Social og Sundhed bemærker, at der i praksis ofte sker en hurtigere visitation, hvis det vurderes nødvendigt i forhold 
til den pågældende borger. Social og Sundhed vurderer endvidere, at der er sammenhæng mellem de aktuelle 
sagsbehandlingstider og bemandingen i visitationen. 
  
Herudover bemærker Ældrerådet, at det er positivt, at økologiske råvarer udgør 35 % i 2016, og at der bør være 
fokus på mere oplysning om sundhedsklinikkerne. Desuden anfører Ældrerådet, at det i forhold til serviceniveauet for
kørsel til egen læge / sepciallæge bør rettes, at chaufføren ”skal” hjælpe pensionister fra gadedør til konsultation og 
”skal” sørge for, at evt. hjælpemidler kommer med i bagagerummet.  
  
Social og Sundhed bemærker i den forbindelse, at trafikselskabets generelle serviceniveau er, at al kørsel udføres 
fra dør til dør i gadeniveau. Det noteres ved oprettelse af borgeren i trafikselskabets planlægningssystem, om der er 
tale om hjælpemidler, der skal håndteres, så trafikselskabet kan afsætte den fornødne tid hertil. Efter vurdering kan 
der visiteres ekstra tid, hvis der er særlige behov, fx hvis det tager lang tid ved udgang / indgang, hjælp til at låse mv. 
  
I Handicaprådets høringssvar adresseres det udgåede forslag om, at opvask skal erstattes med maskinopvask. 
Handicaprådet stiller spørgsmål til, om køkkenet vil skulle reetableres, når en eventuel opvaskemaskine fjernes i 
forbindelse med fraflytning. Social og Sundhed bemærker i den forbindelse, at det ikke vil være nødvendigt med 
reetablering, hvis der er tale om en bordopvaskemaskine. 
  
Ældrerådet og Handicaprådets høringssvar har ikke givet anledning til ændringer i kvalitetsstandarden.   
  
ØKONOMI 
Kvalitetsstandarden for ældre- og sundhedsområdet er udarbejdet med baggrund i den nuværende økonomiske 
ramme.  
  
Social og Sundhed bemærker, at det øgede træk på hjemmehjælpsydelser i aften-, nat- og weekendtimerne ved en 
uændret tilgang af borgere fortsat vil medføre et pres på bestillerbudgettet. 
  
Social- og Sundhedsudvalget har aftalt at drøfte mulige veje til at sikre samlet budgetoverholdelse i forbindelse med 
mødet 1. december 2015.  
  
Social og Sundhed har udarbejdet et notat om forskellige muligheder for at reducere presset på bestillerbudgettet. 
Notatet er vedlagt som bilag.  
  
De øvrige ændringer i kvalitetsstandarden vurderes ikke at have økonomiske konsekvenser. 
  
INDDRAGELSE 
Kvalitetsstandarden for ældre- og sundhedsområdet er udarbejdet med inddragelse af ledere og medarbejdere fra 
ældre- og sundhedsområdet. 
  
Der har desuden været afholdt et møde med repræsentanter fra Ældrerådet, hvor kvalitetsstandarden er blevet 
gennemgået og drøftet. 
  
INDSTILLING 
Direktøren for Social og Sundhed indstiller til Byrådet: 
  
1.    At kvalitetsstandarden for ældre- og sundhedsområdet 2016 godkendes. 
  
BESLUTNING 
  
Social- og Sundhedsudvalget, 1. december 2015: 
Fraværende: Ingen 
  
Indstilles godkendt. 
  
Økonomiudvalget, 8. december 2015: 
Fraværende: Brian Madsen,  Herdis Mogensen, Hugo Andersen 
  
Indstilles godkendt. 
  
Bilag 
  
  
  
  
Byråd, 15. december 2015: 
Fraværende: Ingen 
  
Godkendt. 
Kvalitetsstandard for ældre- og sundhedsområdet 
2016 
710-2015-355409 
Notat vedr. kvalitetsstandard for ældre- og 
sundhedsområdet 2016 
710-2015-294629 
Høringssvar fra Ældrerådet 
710-2015-326800 
Høringssvar fra Handicaprådet 
710-2015-334342 
